Christian Gottlob Barth

Christian Gottlob Barth, (født  i Stuttgart 31. juli 1799, død i Calw 12. november 1862) var en tysk teolog.

Barth var fra 1834 til 1838 pastor i Möttlingen ved Calw i Württemberg, der han ble etterfulgt av Johann Christoph Blumhardt. Med utgangspunkt i den württembergske pietismen ble Barth en av dem som kraftigst arbeidet for den nye religiøse vekkelsen i Tyskland. Han var en av foregangsmennene for både indre- og ytremisjon, han grunnla et barnehjem ved Calw og var en produktiv forfatter av oppbyggelig litteratur. Blant hans skrifter finner man Biblische Geschichten (1832, siden utkommet i hundretalls opplag og på mange språk) samt tallrike misjons- og barnesanger. Han grunnla også forlaget Calwer.

I Norsk Salmebok er han representert med tre vers han har skrevet i salmen «Rettferds sol! Med signing blid».

 Litteratur om Barth 
Karl Friedrich Werner: Christian Gottlob Barth, Doktor der Theologie, nach seinem Leben und Wirken, 3 bind. Calw/Stuttgart 1865-1869.
W. Knopp: Christian Gottlob Barth. Leben und Wirken. 1886.
 K. Müller: Die religiöse Erweckung im Anfang des 19. Jahrhunderts. 1925.
 Julius Roessle: Von Bengel bis Blumhardt. 4. Aufl. 1966.
 Werner Raupp: Christian Gottlob Barth. Studien zu Leben und Werk. 1998 (zugleich Diss. Tübingen 1996).
 Werner Raupp: BARTH, Christian Gottlob. In: Biographisch-Bibliographisches Kirchenlexikon (BBKL). Vol. 18, Herzberg: Bautz 2001 (ISBN 3-88309-086-7), cols. 125–152  (med detaljert bibliografi).

 Referanser 

Eksterne lenker
 Oppslag i Biographisch-Bibliographisches Kirchenlexikon

Kategori:Tyske lutherske teologer
Kategori:Tyske lutherske prester
Kategori:Tyske salmediktere
Kategori:Personer fra Stuttgart
Kategori:Tyske forleggere